243 Necgligencia

Legitur Exod. 9[:21] in illa plaga que fuit de grauedine quicumque *neglexit sermonem Domini, dimisit servos* vel animalia *in agris*. Omnia perdidit, sic qui negligenter custodit sua, Eccle. 7[:19]: *Qui timet Deum nihil negligit*. Et [1] Tim. 4[:14]: *Noli negligere gratiam, quæ in te est*. Quam periculosum sit hoc vicium patet ex hoc quod periculum est homini dormire in medio hostium pugnancium actualiter. Chrisostomus, *Homilia* 56,[[1]](#endnote-1) naturaliter sumus forciores diabolo, sed si in pugnando necgligentes sumus, ille forcior est quamuis ipse infirmus sit. Nichil enim facit diabolum fortem nisi nostra necgligencia.

Item Gregorius in *Pastorale*,[[2]](#endnote-2) negligens est quasi homo in ermis in bello. Quid autem necgligantibus contingat sed Matt. 22[:4-8] ubi paterfamilias dixit, *Omnia parata: venite ad nuptias. Illi autem neglexerunt*, et sequitur, *Rex iratus perdidit homicidas illos, qui invitati non erant digni*. Vnde Boethius, *De disciplina scholarium*, libro tercio,[[3]](#endnote-3) sicut in vno quoque opere mater est constancia, sic universe discipline nouerca est necgligencia. Et Gregorius,[[4]](#endnote-4) vitasti grandia; vide ne obruaris arena. Eccli. 19[:1]: Qualis parua necgligit *paulatim decidet*. Et Matt. 5[:19]: *Qui soluerit vnum de mandatis istis*.

1. (Pseudo-)Chrysostom, *Opus imperfectum in Mattheum,* homilia 29 cap. 12:29 (PG 56:785): Nam si contendimus contra eum, manifestum est, quia fortiores illo sumus: si autem negligimus, ille fortiori invenitur. Nam quamvis sit infirmus, tamen fortiori est homine negligenti. Fortem enim diabolum nostra negligentia facit, non illius potentia. [↑](#endnote-ref-1)
2. Gregory, cf. Con Bonifacio d’Orvieto ed Enrico Fessa “Viri nobiles et ermis exercitati.” SEPULVEDA

<http://condottieridiventura.it/piero-farnese/> [↑](#endnote-ref-2)
3. Boethius, *De disciplina scholarium* 6 (PL 64:1235): Non negligens: quoniam sicut in uno quoque opere mater invenitur constantia, ita universae doctrinae et disciplinae noverca est negligentia. [↑](#endnote-ref-3)
4. Gregory, cf. Bernard, *Eugenii Papae Epistola ad Capitulum Cisterciense, Epistolae* 273.2 (PL 182:477): Vitasti grandia; vide ne obruaris arena. [↑](#endnote-ref-4)